Diari Oficial de la Generalitat Valenciana


Sumari del DOGV 6389, del 03-11-2010 (2010/11244)

ACORD de 29 d'octubre de 2010, del Consell, pel qual s'eleva a definitiva l'adjudicació provisional a favor de l'entitat mercantil El Plantío Golf Resort, SL, de l'actuació integral turística, esportiva i hotelera denominada El Plantío/Green Valley Golf Resort.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11544


Data del document
:   29-10-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Anàlisi jurídica

 Descriptors 

:   * Alacant
    * contracte d'obres
    * pla d'urbanisme
    * adjudicació de contracte administratiu

ACORD de 29 d'octubre de 2010, del Consell, pel qual s'eleva a definitiva l'adjudicació provisional a favor de l'entitat mercantil El Plantío Golf Resort, SL, de l'actuació integral turística, esportiva i hotelera denominada El Plantío/Green Valley Golf Resort. [2010/11826]  
El Consell, en la reunió del dia 29 d'octubre de 2010, va adoptar l'acord següent:  
La mercantil Royal Class Resorts, SL, (anteriorment, Finca lo Cirer, SL), va promoure l'expedient de sol·licitud de declaració d'interés comunitari per a l'actuació integral turística, esportiva i hotelera denominada El Plantío/Green Valley Golf Resort, en sòl no urbanitzable, partida del Bacarot, punt quilomètric 3, carretera del camí Vell d'Alacant-Elx, polígon 36, parcel·les 71 a 104, al terme municipal d'Alacant.  
Mitjançant l'Acord de 7 de maig de 2010, el Consell va aprovar la declaració d'interés comunitari per a l'actuació integral turística, esportiva i hotelera denominada El Plantío/Green Valley Golf Resort, al terme municipal d'Alacant.  
L'esmentat acord va adjudicar de forma provisional aquesta actuació integral a favor de l'entitat mercantil El Plantío Golf Resort, SL, a la qual es va atorgar la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació indicada.  
L'Acord de 7 de maig de 2010, en l'apartat tercer de la part dispositiva, va disposar, de conformitat amb el que estableix l'article 20.4 de la Llei 4/1992, de 5 de juny, sobre Sòl No Urbanitzable, concedir un termini de vint dies, perquè els propietaris que van sol·licitar el dret de derivació a favor seu de la condició d'urbanitzador i el promotor adjudicatari aportaren determinada documentació.  
Amb data 2 de juliol de 2010, Manuel Ferri Ruiz, en nom i representació de la mercantil El Plantío Golf Resort, SL, presenta un escrit on sol·licita el certificat que acredite que no s'ha exercit el dret de derivació per a l'execució de l'actuació, per tant, l'adjudicació provisional esdevé definitiva, i que el sol·licitant ha complit tots els condicionants fixats en l'acord del Consell.  
Així mateix, amb data 2 de juliol de 2010 Manuel Ferri Ruiz, en nom i representació de la mercantil El Plantío Golf Resort, SL, presenta un escrit i aporta la documentació requerida en l'esmentat acord del Consell.  
El Servei Territorial d'Urbanisme d'Alacant adverteix que havia transcorregut l'esmentat termini de vint dies sense que els sol·licitants del dret de derivació acrediten la propietat del 60% dels terrenys afectes per l'actuació i sense aportar la resta de documentació referida en l'Acord del Consell de 7 de maig de 2010.  
El 30 de juliol de 2010 el Servei de Coordinació Territorial emet un informe on s'exposa que, a causa de la falta de presentació de la documentació exigida en l'acord del Consell per part dels sol·licitants del dret de derivació i davant de la presentació de la documentació completa per part del promotor en el termini concedit, l'adjudicació provisional s'ha convertit en definitiva.  
Per tot això, atés que els sol·licitants no han acreditat el dret de derivació de la propietat del 60% de la titularitat dels terrenys afectes per l'àmbit de l'actuació, i havent presentat el promotor la documentació requerida, s'entén que l'adjudicació provisional continguda en l'esmentat acord del Consell a favor de l'entitat mercantil El Plantío Golf Resort, SL, ha de convertir-se en definitiva.  
El Consell és l'òrgan competent per a l'aprovació de l'ordenació i definició de l'aprofitament urbanístic d'aquesta actuació integral, en virtut del que preceptua l'article 20.2 de la Llei 4/1992, de 5 de juny, de la Generalitat, sobre Sòl No Urbanitzable, a proposta del conseller de Medi Ambient, Aigua, Urbanisme i Habitatge, segons el que preveu l'article 6.b) del Reglament d'Òrgans Territorials i Urbanístics de la Generalitat, aprovat pel Decret 162/2007, de 21 de setembre, del Consell:  
De conformitat amb els preceptes legals esmentats i la resta de general i pertinent aplicació, a proposta del conseller de Medi Ambient, Aigua, Urbanisme i Habitatge, el Consell   
ACORDA  
Primer  
Elevar a definitiva l'adjudicació provisional de l'actuació integral a favor de l'entitat mercantil El Plantío Golf Resort, SL, establida per l'Acord de 7 de maig de 2010, del Consell, que va aprovar la declaració d'interés comunitari per a l'actuació integral turística, esportiva i hotelera denominada El Plantío/Green Valley Golf Resort.  
Segon  
Ordenar la publicació d'aquest acord en el Diari Oficial de la Comunitat Valenciana.  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'aquest acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
València, 29 d'octubre de 2010  
El vicepresident primer i secretari del Consell,  
VICENTE RAMBLA MOMPLET